Korppi-opintotietojärjestelmän kyselysovellus
Kyselypankin hakutyökalu ja kyselyjen analysointityökalu

Ville Laitila
Aapo Mäkinen
Pekka Moisio
Harri Pölkki

Käyttöohje 27.1.2004

Jyväskylän yliopisto
Tietotekniikan laitos

Koskikara-projektin tietoja 
Tekijät:         Ville Laitila (vimalait@cc.jyu.fi),
                       Pekka Moisio (pejumois@cc.jyu.fi),
                       Aapo Mäkinen (ajmakine@cc.jyu.fi) ja
                       Harri Pölkki (hepolkki@cc.jyu.fi).
Työ: Käyttöohje Koskikara-sovellusprojektin kehittämään Korppi-opintotietojärjestelmän kyselypankkiin ja kyselyiden analysointi-sovellukseen.
Tiivistelmä: Koskikara-sovellusprojekti jatkokehitti Kottarainen-projektin toteuttamaa Korppi-opintotietojärjestelmän kyselyjen laatimis- ja hallintajärjestelmää. Kehitystyössä keskityttiin kyselypankin hakutyökaluun ja kyselyiden analyysityökaluun. 
Tilaajat ja muut projektiin liittyvät henkilöt: Sovelluksen tilaajia olivat yliopiston organisaatioista avoin yliopisto edustajanaan Eija Ihanainen, hallinto edustajanaan Mauno Väisänen, opetuksen laadun kehittämishanke OPLAA! edustajanaan Jari Rantamäki sekä virtuaaliyliopisto, jota edusti Antti Auer. Laitoksen vastaavana ohjaajana toimi Jukka-Pekka Santanen sekä teknisinä ohjaajina Teemu Vähä-Ruka ja Vesa Lappalainen.
Yhteystiedot: Projektiorganisaation sähköpostilistan arkisto on nähtävissä osoitteessa http://korppi.jyu.fi/list-archive/koskikara/index.html Kotisivu löytyy osoitteesta http://kotka.it.jyu.fi/koskikara/
Avainsanat: Kysely, kyselyiden hallinta, vastausten analysointi, tulosten esittäminen, raportointi, kyselypankki, WWW-sovellus, Korppi-opintotietojärjestelmä.

Versionhallinta

Versio	Päiväys	Tehnyt	Muutos	
0.1	08.12.2003	Pekka Moisio	Dokumentin luonti	
0.2	03.01.2004	Pekka Moisio	Alustava runko	
0.3	12.01.2004	Aapo Mäkinen	Kyselypankin käyttöohje	
0.4	14.01.2004	Ville Laitila	Analysoinnin käyttöohje	
0.5	15.01.2004	Aapo Mäkinen	Dokumentin muotoilu	
0.6	20.01.2004	Aapo Mäkinen	Kommenttien pohjalta muutoksia	
0.61	21.01.2004	Aapo Mäkinen	Kommenttien pohjalta muutoksia	
0.62	21.01.2004	Ville Laitila	Kommenttien pohjalta muutoksia	
0.63	26.01.2004	Aapo Mäkinen	Kommenttien pohjalta muutoksia	
1.00	27.01.2004	Aapo Mäkinen	Viimestelty versio	

Sisällysluettelo
1	Johdanto
2	Kyselypankin hakutyökalun käyttöohje
2.1	Kohteen käyttöönotto kopioimalla ja viittaamalla
2.2	Kyselypankin hakutyökalun sivut
2.3	Yksinkertainen haku
2.3.1	Virallisuusaste
2.3.2	Julkaisija
2.3.3	Hakusana
2.3.4	Painikkeet
2.4	Monipuolinen haku
2.4.1	Haettavat kohteet
2.4.2	Uudelleenkäyttöaste
2.4.3	Hakutuloksiin tulostettavat tiedot
2.4.4	Julkaisijaorganisaatiot
2.4.5	Kohteen metatiedot
2.4.6	Kyselyn vastausaika
2.4.7	Kohteen luojan nimi
2.4.8	Painikkeet
2.5	Hakutulokset
2.6	Esikatselu ja kohteen käyttöönottaminen
3	Kyselyn analysointi
3.1	Analysointimallin valinta
3.2	Esitystavat
3.3	Analysoinnin esitystapojen valinta
3.4	Raportti
4	Mistä apua?

1	Johdanto
Koskikara-niminen tietotekniikan Sovellusprojekti jatkokehitti WWW-pohjaista kyselysovellusta Jyväskylän yliopiston käyttöön. Koskikara-projekti kehitti kyselysovelluksen kyselypankin hakutyökalua sekä kyselyiden analysointityökalua.
Kyselysovelluksen käyttäjä on tyypillisesti kurssin vetäjä. Käyttäjä luo kyselyitä, selaa vastauksia, analysoi kyselyitä ja koostaa uusia kyselyitä entisten pohjalta. Kyselyiden vastaajat näkevät yhteenvedon kyselyn vastauksista, kunhan kyselyn laatija on laatinut sen ja asettanut sen nähtäville esimerkiksi kurssin kotisivustolle.
Käyttöohje kuvaa, miten Koskikara-projektin kehittämää kyselypankin hakutyökalua ja kyselyiden analysointityökalua käytetään.
Luvussa 2 on kuvattu kyselypankin hakutyökalun käyttöliittymä, hakutyökalun tulosten esittäminen sekä haussa löytyneen kohteen käyttöönotto. Luvussa 3 on kuvattu kyselyiden analysointisovelluksen käyttöliittymä.
2	Kyselypankin hakutyökalun käyttöohje
Luvussa kuvataan Korppi-opintotietojärjestelmän kyselysovelluksen kyselypankin hakutyökalun käyttämiistä.
2.1	Kyselyn muokkaussivu
Korppi-opintotietojärjestelmän kyselysovelluksen hakusivuille ja vastausten analysointiin tullaan kyselysovelluksen kyselyn muokkaussivun kautta.
Kuvan 1 painiketta Hae kyselypankista painamalla käyttäjä siirtyy yksinkertaisen haun sivulle. Painikkeella Analysointiin käyttäjä siirtyy kyselyjen analysointityökaluun, josta on kerrottu luvussa 3.
Muita kyselysovelluksen osia käsittelevä ohje on saatavilla osoitteessa https://korppi.jyu.fi/kotka/help/kottahelp/kyselyohje.html.

Kuva 1. Kyselyn muokkaussivu.

2.2	Kohteen käyttöönotto kopioimalla ja viittaamalla
Kohde tarkoittaa kyselyitä, kysymyksiä ja kysymyksiä. Hakutyökalulla haetaan tietokannan kyselypankkiin tallennettuja kohteita.
Kohteita voidaan liittää kyselypankista omaan kyselyyn joko viittaamalla tai kopioimalla. Kopioimisessa kohde otetaan käyttöön siten, että sitä voidaan vapaasti muokata. Viittaamisessa kohde otetaan käyttöön siten, että kohteeseen mahdollisesti annetut vastaukset liittyvät myös omaan kyselyyn. Viittaamalla käyttöönotetun kohteen tietoja ei voida muokata.
Jos kohteen uudelleenkäyttöasteeksi valitaan viite , tietoja ei omassa kyselyssä voida muuttaa. Tietokannassa ei tapahdu kohteen kopioimista vaan käyttäjä saa käyttöön viitteen.
Jos kohteen uudelleenkäyttöaste on kopio, tulee se käyttöön normaalisti, jolloin sen tietoja voidaan vapaasti muuttaa. Tietokannassa tapahtuu kohteen kopiointi.
2.3	Kyselypankin hakutyökalun sivut
Kyselypankin hakutyökalu käsittää kaksi eri sivua: yksinkertaisen ja monipuolisen haun. Yksinkertainen haku tarjoaa haun rajaamiseksi hakuehtoina
•	julkaisijaorganisaatiot ja
•	hakusanan.
Luvussa 2.4 kerrotaan tarkemmin yksinkertaisen haun hakuehdoista.
Monipuolinen haku sisältää valintoina
•	hakusanan,
•	uudelleenkäyttöasteen,
•	hakutuloksissa esitettävät tiedot,
•	julkaisijaorganisaatiot,
•	hakusanan kohdistamisen,
•	hakusanan,
•	kohteen luojan nimen sekä
•	kyselyn vastausajan alkuhetken.
Monipuolisen haun hakuehdoista julkaisijaorganisaatiot ja hakusana on kuvattu luvuissa 2.4.2 ja 2.4.3. Muista kerrotaan monipuolisen haun luvussa 2.5.

2.4	Yksinkertainen haku
Kun käyttäjä on painanut kyselyjen muokkaussivulla (katso kuva 1) painiketta Hae kyselypankista, hän siirtyy yksinkertaisen haun sivulle. Yksinkertaisen haun sivu näkyy kuvassa 2.

Kuva 2. Hakutyökalun yksinkertainen haku. 
Kyselypankin yksinkertaisen haun sivulla hakua voidaan rajata julkaisijaorganisaatioiden ja hakusanan avulla. Kyseisten hakuehtojen käyttö ei ole pakollista, vaan painiketta Hae voidaan suoraan painaa muuntelematta sivun oletusarvoja. Painikkeen painamisen jälkeen hakutulokset tulostuvat sivun alaosaan. On myös mahdollista ettei haku löytänyt mitään tai hakutulosten määrä on liian suuri. Näistä kerrotaan tarkemmin luvussa 2.6.
2.4.1	Virallisuusaste
Virallisuusaste-alasvetolista sisältää valinnat Molemmat, Viralliset ja Epäviralliset. Molemmat-valinta tarkoittaa organisaatiotason virallisia sekä epävirallisia kohteita. Viralliset tarkoittaa pelkästään virallisia kohteita. Epäviralliset tarkoittaa kohteita, jotka ovat epävirallisia tai julkaisuasteeltaan muita kuin epävirallisia ja virallisia.
Virallinen kohde tarkoittaa organisaatiossa yleiseen käyttöön laadittua ja tietyn hyväksymisprosessin läpikäynyttä kyselyä. Ne ovat yleisesti toistuvia kyselyitä. Esimerkiksi, kun luennoitsija haluaa tehdä kurssipalautekyselyn, ei hänen tarvitse tehdä kaikkia kyselyn kohteita uudestaan, vaan hän voi hakea laitoksensa virallisen kurssipalautekyselyn ja ottaa sen oman kurssipalautekyselynsä pohjaksi. 
2.4.2	Julkaisija
Julkaisijaorganisaation valinnalla kohdistetaan haku tietyn tasoisen organisaation kohteisiin. Valinta Ei rajoita hakua tarkoittaa, että kyseinen valinta ei rajoita hakua. Tällöin myöskään viereisellä Virallisuusaste-valinnalla ei ole merkitystä. Jos valitaan Julkaisija-kohdassa Kaikki, kohdistuu haku kaikkiin tämän tason organisaatioiden kohteisiin. Jos alasvetolistasta valitsee jonkin tietyn organisaation, haetaan sen tasoisista organisaatioista vain ja ainoastaan tämän organisaation kohteita. Virallisuusaste-alasvetolistan valinta kohdistuu ainoastaan kyseisen rivin julkaisijan kohteisiin. 
2.4.3	Hakusana
Hakusana kohdistuu kohteiden nimiin eli otsikoihin. Tämä valinta ei ole pakollinen. Hakusanaan voidaan lisätä seuraavia jokerimerkkejä:
•	prosenttimerkki % tarkoittaa yhtä tai useampaa mitä tahansa merkkiä sekä
•	alaviiva _ tarkoittaa yhtä mitä tahansa merkkiä.
Haussa ei pienillä ja isoilla kirjaimilla ole merkitystä.
Annettua hakusanaa haetaan kaikkien hakusanan kohdistuvien kenttien keskeltä eli hakusana koskikara vastaa hakua %koskikara% Tämä pätee myös kaikkiin avoimiin tekstikenttiin monipuolisen haun puolella.
2.4.4	Painikkeet
Hae-painike suorittaa haun syötettyjen hakuehtojen perusteella, jolloin sivulle ilmestyvät mahdolliset hakutulokset. Tuloksista kerrotaan luvussa 2.6. Painike Palauta lomakkeen arvot palauttaa ne oletusarvot, jotka olivat HTML-lomakkeella sivua ladattaessa.
2.5	Monipuolinen haku
Monipuolinen haku on nähtävissä kuvassa 3. Se tarjoaa enemmän vaihtoehtoja haun rajaukseen kuin luvussa 2.4 esitelty yksinkertainen haku. Sivulla pakollisena valintana on Haettavat kohteet.
Sivulle tultaessa ovat muutamat oletushakuehdot valittuina. Jos niitä ei muuta ja painaa Hae-painiketta, haku hakee kaikki ne kohteet, jotka käyttäjällä on mahdollista hakea. Jos haun tulosten suurin sallittu määrä ylittyy, on hakuehtoja rajattava.

Kuva 3. Hakutyökalun monipuolinen haku.
2.5.1	Haettavat kohteet
Haettavat kohteet-valintaruuduilla valitaan, kohdistuuko haku kyselyihin, kysymysryhmiin ja/tai kysymyksiin.
2.5.2	Uudelleenkäyttöaste
Valittaessa Uudelleenkäyttöaste-kohdassa kopio haetaan vain niitä kohteita, joiden uudelleenkäyttöaste on kopio. Valinta Viite taas tarkoittaa kohteita, joiden uudelleenkäyttöaste on viite. Uudelleenkäyttöasteista on kerrottu enemmän luvussa 2.2.

2.5.3	Hakutuloksiin tulostettavat tiedot
Käyttäjä voi valita kohteista hakutuloksissa esitettävät tiedot seuraavista:
•	Kohteen laatijan nimi ilmoittaa kyselyn laatijan nimen, johon haettava kohde liittyy. 
•	Kohteen luontipäivämäärä kertoo, milloin kyselyn vastausaika on alkanut. 
•	Kohteen kuvaus on haettavan kyselyn tai kysymysryhmän kuvaus. 
•	Kyselytyyppi kertoo kyselyn tyypin, johon haettava kohde kuuluu. Tyyppi saattaa olla esimerkiksi kurssikysely tai mielipidekysely. 
•	Viite asiayhteyteen sisältää asianyhteydet, joihin kysely liittyy, esimerkiksi kurssien nimiin.
2.5.4	Julkaisijaorganisaatiot
Julkaisijaorganisaatiot on selvitetty luvussa 2.4.2.
2.5.5	Kohteen metatiedot
Sivulla on mahdollista rajata hakua valitsemalla ne kohteen  metatieto-kentät, joihin hakusana kohdistuu. Sivulle tultaessa on oletuksena valittuna vaihtoehto Kohteen nimi, johon hakusana kohdistuu myös yksinkertaisessa haussa.
Metatiedot ovat kohteen laatijan määrittelemiä kohdetta kuvaavia tietoja. Kohteen kuvaus on haettavan kyselyn tai kysymysryhmän kuvaus. Kohteen avainsanat kuvaavat yleensä kyselyn tai kysymysryhmän asiakokonaisuuksia tai käyttötarkoituksia. Viite asiayhteyteen kertoo, mihin asiayhteyteen kysely liittyy, esimerkiksi kurssin nimi.
Näiden neljän valinnan jälkeen syötettävä hakusana kohdistuu ainoastaan valittuihin kenttiin. Hakusanassa voidaan käyttää myös jokerimerkkejä, joiden käyttöä on kuvattu luvussa 2.4.3.
2.5.6	Kyselyn vastausaika
Käyttäjä voi rajata hakua syöttämällä aikavälin, jonka alun ja lopun välillä on kohteiden vastausaika alkanut. Päivämäärä tulee syöttää suomalaisittain muodossa pp.kk.vvvv, esimerkiksi 21.12.2003 tai 4.6.2003. 
Jos Alku-kenttä jätetään tyhjäksi, mutta Loppu-kenttään käyttäjä syöttää päivämäärään, haetaan kohteita, joiden vastausaika on alkanut ennen Loppu-kentän päivämäärää. Jos taas Alku-kenttään syötetään päivämäärä, mutta Loppu-kenttä jätetään tyhjäksi, haetaan kohteita, joiden vastausaika on alkanut Alku-kentän päivämäärän jälkeen.
2.5.7	Kohteen luojan nimi
Käyttäjä voi hakea kohteita myös niiden laatijan mukaan syöttämällä henkilön nimen. Etu- ja sukunimi voidaan antaa missä järjestyksessä tahansa. Nimessä voidaan käyttää myös jokerimerkkejä, joiden käyttöä on kuvattu luvussa 2.4.3.
2.5.8	Painikkeet
Hae-painike suorittaa haun syötettyjen hakuehtojen perusteella. Painike Palauta lomakkeen arvot palauttaa ne oletusarvot, jotka olivat HTML-lomakkeella sivua ladattaessa.
2.6	Hakutulokset
Kun käyttäjä on painanut monipuolisen tai yksinkertaisen haun Hae-painiketta tulostuvat hakutulokset sivun alaosaan kuvan 4 tapaan.

Kuva 4. Esimerkki hakutuloksista.
On myös mahdollista että haussa ei löytynyt yhtään mitään, jolloin sivun alaosaan tulostuu teksti Haussa ei löytynyt yhtään mitään. Yritä uudelleen. Tässä tapauksessa käyttäjän on kokeiltava väljempiä hakuehtoja.
On olemassa myös mahdollisuus, että haussa löytyi liian paljon kohteita. Tällöin sovellus ilmoittaa asiasta tekstillä Haku tuotti liian paljon tuloksia. Oleva hyvä ja tarkenna hakuehtoja. Tällöin hakutulosten määrä oli niin suuri, että sen hakeminen kuormittaisi järjestelmää liikaa. Käyttäjän on tarkennettava syöttämiään hakuehtoja. 
Hakutuloksiin tulostuu aina kohteen nimi kyselyille ja kysymysryhmille sekä monipuolisessa haussa valitut hakutuloskentät. Kysymyksille sen sijaan tulostuu aina laatijan nimi, otsikko, luontipäivämäärä sekä kysymyksen tyyppi. Kohteen otsikko toimii samalla linkkinä esikatseluun. 
Siirtyminen esikatseluun ja käyttöönotto tapahtuu painamalla kohteen nimeä, joka on linkki esikatseluun, jota on kuvattu luvussa 2.7.
2.7	Esikatselu ja kohteen käyttöönottaminen
Esikatselussa käyttäjä voi tarkastella hakutuloksista (katso kuva 6) valitsemaansa kohdetta (katso kuva 5). Hän voi siirtyä takaisin hakusivulle painamalla painiketta Palaa hakusivulle.
Kohde otetaan käyttöön painamalle painiketta Lisää kyselyyn viitteenä tai Lisää kyselyyn kopiona, jolloin kohde otetaan käyttöön valitulla uudelleenkäyttöasteella. Käyttöönoton yhteydessä käyttäjä palaa kyselyn tai kysymysryhmän muokkaussivulle (katso kuva 1), josta hän saapui kyselypankin hakusivuille.

Kuva 5. Esikatselu.
3	Kyselyn analysointi
Kyselyn analysoinnilla tarkoitetaan kyselyn vastausten havainnollistamista mm. piirakka- ja pylväsgraafein. Havainnollistamisessa voidaan käyttää myös frekvenssi- ja tunnuslukutaulukoita. Frekvenssitaulukko sisältää kysymyksen eri vastausvaihtoehtoihin tulleiden vastusten määrän. Tunnuslukutaulukko esittää mm. minimin ja keskiarvon kysymyksen vastauksista.
Kyselyn vastausten analysointi perustuu analysointimalleihin. Analysointimalli sisältää tiedon kyselyn kysymyksille valituista esitystavoista. Analysointimallin mukaan generoidaan HTML-muotoinen raportti, joka siten koostuu esitystapoja vastaavista kuvista ja taulukoista.
3.1	Analysointimallin valinta
Analysointimallin valintasivulle (katso kuva 6) saavutaan kyselyn muokkaussivulta Analysointiin-painikkeella (katso kuva 1). Sivun tarkoituksena on esittää käyttäjälle lista valitulle kyselylle saatavilla olevista analysointimalleista ja niitä vastaavista raporteista.

Kuva 6. Analysointimallin valintasivu.
Valintasivun mallit-kohdasta pääsee muokkaamaan malleja ja edelleen generoimaan HTML-muotoisen raportin. Raportit-kohdasta pääsee tarkastelemaan mallilla luotuja tuloksia. Mallilla ja raportilla on aina sama nimi. Mallien ja raporttien järjestys sivulla on myös sama.
3.2	Esitystavat
Kaikki esitystavat ovat kysymyskohtaisia, joten ne esittävät vain yhden kysymyksen vastauksia kerrallaan. Kysymysten vastausten esittämisessä käytettävä esitystapa valitaan alasvetolistasta. Muista esitystavoista eroavat valinnan osalta taulukkoina esitettävät frekvenssitaulukko ja tunnuslukutaulukko. Frekvenssitaulukko tulee aina raporttiin ja tunnuslukutaulukko vain valittaessa valintaruudulla. Kuitenkin frekvenssitaulukko ja tunnuslukutaulukko voivat tulla raporttiin vain sellaisen kysymyksen osalta, jonka esitystavaksi ei ole valittu alasvetolistasta Lista tai Tyhjä.
Alasvetolistasta valittavissa olevat esitystavat ovat seuraavat:
Tyhjä	jättää koko kysymyksen pois raportista.
Ei graafia	jättää graafin pois.
Lista	tuottaa listan tekstimuotoisista vastauksista.
Pystypylväsgraafi	tuottaa pylväsgraafin, jossa pylväät pystytasossa.
Vaakapylväsgraafi	tuottaa pylväsgraafin, jossa pylväät vaakatasossa.
Piirakkagraafi	tuottaa piirakkagraafin.
3.3	Analysoinnin esitystapojen valinta
Analysoinnin esitystapojen valintasivulla (katso kuva 7) muokataan olemassaolevaa valittua analysointimallia tai luodaan uusi malli. Esitystavat valitaan jokaiselle kysymykselle erikseen alasvetolistasta. Tunnuslukutaulukko valitaan Tunnusluvut-sarakkeen valintaruudulla.

Kuva 7. Esitystapojen valintasivu.
Esitystapojen valinnan alapuolella ovat kuvassa 8 esitellyt mallikohtaiset toiminnot.

Kuva 8. Analysoinnin esitystapojen valintasivun painikkeet

Analysointimallin nimi -kenttään käyttäjä määrittelee mallilleen nimen. Nimi yksilöi yksittäin kyselyn mallit toisistaan. Jos käyttäjä muokkaa olemassaolevaa mallia ja vaihtaa nimeä, tallennettaessa sovellus luo uuden mallin uudelle nimelle ja entinen malli säilyy entisellä nimellään tietokannassa. Jos nimeksi määritellään jo olemassaolevan mallin nimi, niin nykyiset asetukset ylikirjoitetaan entisen mallin päälle tallennusvaiheessa ilman huomautusta. Linkillä Analysointimallien ja raporttien valintasivulle pääsee Analysointimallien valinta -sivulle.
Painikkeiden toiminta on seuraava:
Palauta alkuperäiset valinnat	palauttaa sivun kentät siihen tilaan, missä ne olivat sivulle tultaessa.
Luo raportti	tallentaa analysointimallin, luo raportin ja siirtää käyttäjän selaamaan raporttia.
Tallenna analysointimalli	tallentaa analysointimallin.
3.4	Raportti
Raportti (katso kuva 9) sisältää linkkejä, joiden avulla voi siirtyä esitystapojen valintasivulle tai kyselyn vastausten selaussivulle. Linkkien tyyliasetukseksi on määritelty tulostuksessa pois jäävä tyyli, joten ne eivät tulostu raporttiin.

Kuva 9. Esimerkki raportista.
4	Mistä apua?
Ongelmatilanteessa lue Korppi-FAQ URL-osoitteesta https://korppi.it.jyu.fi/kotka/help/faq/. Voit myös kysyä Korppi-opintotietojärjestelmän ylläpitäjiltä lähettämällä sähköpostia osoitteeseen korppiadmin@it.jyu.fi tai palautelomakkeella osoitteessa https://korppi.it.jyu.fi/kotka/shared/showFeedback.jsp.